**375/2017.(XII.14.) Kgy. sz. határozat**

A Közgyűlés helyiségbérlet szabályairól szóló 17/2006. (V. 25.) önkormányzati rendelet 2. § (3) bekezdése alapján a szombathelyi 5487/31 hrsz-ú, Szent László király u. 6. szám alatti, 14-es épület földszintjének 14-123 (110,72 m2) és 14-124 (34,49 m2) számú helyiségei ingyenes használatát 2018. január 1. napjától az ingatlan más célú hasznosításáig, de legfeljebb 2022. december 31. napjáig terjedő határozott időtartamra engedélyezi Szombathely Megyei Jogú Város Polgármesteri Hivatala részére működésének elősegítése, raktározás céljából.

A Közgyűlés a Polgármesteri Hivatal részére ingyenes használatot biztosít az alábbi feltételekkel:

* amennyiben az ingatlant az Önkormányzat más célra hasznosítja, úgy megfelelő csereingatlan biztosításáról gondoskodik,
* a helyiség fenntartásával, üzemeltetésével kapcsolatos költségek a használót terhelik,
* a használó a helyiséget kizárólag a feladatainak ellátására használhatja,
* a használó a helyiség használatát másnak nem engedheti át,
* a helyiséget az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

A Közgyűlés felhatalmazza a polgármestert, hogy Szombathely Megyei Jogú Város Polgármesteri Hivatalával az ingyenes használatra vonatkozó megállapodást megkösse.

**Felelős:** Dr. Puskás Tivadar polgármester

 Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Keringer Zsolt, az Informatikai, Minőségügyi és Gondnoksági Kabinet vezetője)

**Határidő:** 2017. december 31.